Source: http://monitorulneamt.ro/csm-pregateste-turneul-de-acasa/
Timestamp: 2019-04-24 15:54:59+00:00

Document:
CSM pregăteşte turneul de acasă » Monitorul de Neamț și Roman
■ handbalistele susţin ultimele teste înainte de Trofeul Roman Muşat
CSM Roman continuă seria meciurilor de verificare în vederea noului sezon din Liga Florilor şi se pregăteşte pentru turneul amical care va avea loc în oraşul de la malurile Moldovei, săptămîna viitoare. Astfel, în perioada 16 – 18 august, se va desfăşura la Sala Sporturilor tradiţionala competiţie de handbal feminin Roman-Vodă Muşat, aflată la a XI-a ediţie şi cuprins în calendarul evenimentelor sportive organizate de către autorităţile administraţiei locale. La acest turneu vor mai participa ASC Corona 2010 Braşov, nou promovata în Liga Naţională SCM Gloria Buzău şi CSU Danubius Galaţi. Pentru buna desfăşurare a activităţilor menţionate sînt necesare mape de prezentare şi flyere; cupe; diplome; plachete şi trofee; masă şi cazare oficiali (arbitri, reprezentanţi FRH şi Ligă); onorarii arbitri şi oficiali; sonorizare; amenajare sală; o masă festivă pentru echipele participante la turneu şi oficialităţile locale şi judeţene; servicii medicale de urgenţă; promovarea evenimentului în mass-media, etc. Astfel, pentru organizarea în bune condiţii a Turneului de handbal Roman-Vodă Muşat, consiliul local a alocat, deja, suma de 12.000 de lei. În altă ordine de idei, CSM Roman a efectuat, ieri, 10 august, o deplasare în Ardeal, pentru a susţine două meciuri de verificare în compania formaţiei CSM Bistriţa, grupare de Liga Naţională care are în viitorul sezon un obiectiv ambiţios, ţintind calificarea în cupele europene. Fetele antrenate de către profesorii Cornel Bădulescu şi Viorel Lazăr au avut astfel noi teste înainte de turneul Roman Muşat, unul pe care doreşte să şi-l treacă iar în palmares. „După partidele cu formaţia din Slobozia, de pe teren propriu, această dublă manşă este un prilej de testare a lotului în condiţii reale de joc. Dorim să rulăm întreg lotul avut la dispoziţie“, declara, ieri, antrenorul principal, Cornel Bădulescu. De menţionat că upartidele de la Bistriţa s-au disputat ieri după-amiază şi rezultatele nu ne-au parvenit. Gruparea romaşcană o are nerefăcută pe extrema Ana Maria Simion, în vreme ce interul Anca Polocoşer, care a participat cu naţionala României la Mondialele Universitare din Croaţia, a revenit şi este pusă la punct cu pregătirea. CSM va veni în faţa suporterilor cu un lot modificat radical faţă de anterioara ediţie a Ligii Naţionale. Din el fac parte portarii Viktoria Tymoshenkova, AnaMaria Mîrcăm (de la Corona Braşov) şi Monica Rusu (de la Baia Mare, membră în lotul naţional de tineret şi de cadete). Ana Maria Simion rămîne extremă dreapta, alături de Oana Chitacu. Printre noile achiziţii se numără extrema dreapta Yulia Khavronina (în trecut la Toulon), va continua la Roman interul dreapta şi coordonatoarea de joc, Carmen Stoleru şi a revenit Dana Todor Băbeanu (în ultimul sezon la CSM Craiova). Daniela Corban vine de la Brăila iar Raluca Dăscălete e inter stînga şi apărător (vine de la Slobozia. A rămas la Roman Anca Polocoşer, inter stînga, iar Irina Ivan – pivot şi apărător a sosit de la Bistriţa. CSM se va mai baza pe Greta Ionela Dinu Simion, pivot, pe Elena Bădiţă Manea, extremă stînga (de la Vîlcea), Alina Gheorghe, extremă stîngă, provenită de la Rapid, Raluca Agrigoroaei şi Loredana Vartic.
Cuvinte cheie:ACASACSMdepregăteşteturneul
Bălăceală şi spumă

References: CSM 
 CSM 
 CSM 
 CSM 
 CSM 
 CSM